Scholtz is onkrities teenoor VSA – praag.co.za
In sy rubriek oor die aanstelling van lt.genl. Stanley McChrystal as opperbevelhebber van die Amerikaanse magte in Afganistan, laat Scholtz na om die werklike agtergrond van die man te skets en verkies hy om 'n romantiese beeld van Patrys-hulle se held op te tower.
McChrystal was naamlik in bevel van Task Force 6-26, 'n elite-eenheid van 1 000 spesiaal opgeleide soldate by Camp Nama. Nama is glo die afkorting vir Nasty Ass Military Area.
Onder sy bevel is die Geneefse Konvensie se bepalinge klaarblyklik herhaaldelik oortree. McChrystal se slagspreuk was "If you don't make them bleed, they can't prosecute for it." 'n Onlangse artikel in Esquire vertel meer van sy beskouinge.
Yswater was blykbaar McChrystal se spesialiteit en sy manne het die dood van 'n aangehoudene veroorsaak wat verkluim het op die manier.
Die hoop wat Scholtz uitspreek dat McChrystal die VSA se oorlogspoging in Afghanistan gaan red, gaan aan die hand van 'n klaarblyklik trotse en uitgesproke folteraar moet geskied. McChrystal het glo vermakerig vertel dat hy nooit nie Rooi Kruis naby sy bedrywighede sal toelaat nie.
Terwyl 'n Gallupmeningsopname bevind het dat 'n meerderheid Amerikaners wil sien dat die besluitnemers in die vorige Amerikaanse administrasie verhoor word vir hulle foltermisdade, loop Scholtz op dun ys. Sy base by Media24 sal ook nie veel van sy bewondering vir McCrystal dink nie.
Dan het Scholtz nog nie eens oorweeg dat die VSA se koloniale benadering tot sy bedrywighede in Afghanistan, nie strook met wat gangbaar is in die 21ste eeu nie.
mosoblburenieОлександр Васильович Фільчаков
Skrywer Dan RoodtGepubliseer op 7 Augustus 2009 Kategorieë BrieweSleutelwoord Briewe, Leopoldt Scholtz, media24, Menings, Scholtz is onkrities teenoor VSA